**IZMJENJENA PRAVILA NAGRADNE IGRE**

**„Osvoji vikend za dvoje u Etno selu Čardaci“**

**1. OSNOVNE INFORMACIJE O PRIREĐIVAČU NAGRADNE IGRE**

Priređivač nagradne igre (u daljem tekstu: Organizator) je ASA Banka d.d. sa sjedištem u Sarajevu, Trg međunarodnog prijateljstva 25, JIB 4218250930003.

**2. NAZIV NAGRADNE IGRE**

Naziv nagradne igre je „Osvoji vikend za dvoje u Etno selu Čardaci!“

**3. TRAJANJE I SVRHA PRIREĐIVANJA NAGRADNE IGRE**

1) Nagradna igra traje u periodu od 08.06.2025. godine do 31.12.2025. godine, a priređuje se u svrhu promocije vlastitih proizvoda i usluga, Mastercard kartica ASA Banke. Nagradna igra će se odnositi za sve transakcije u minimalnom iznosu od 50,00KM sa Mastercard karticom.

2) Nagradna igra organizuje se na teritoriji Federacije Bosne i Hercegovine.

3) Organizator će prije početka nagradne igre, objaviti Pravila nagradne igre u jednim dnevnim novinama dostupnim na teritoriji Federacije Bosne i Hercegovine, i navesti broj i datum Rješenja Federalnog ministarstvo finansija, kojim je data saglasnost na ova Pravila.

4) Organizator će obezbijediti sve preduslove tokom trajanja ove nagradne igre, kojima će u najvećoj mogućoj mjeri omogućiti obavezno izvlačenje dobitnika svih nagrada i podjelu cjelokupnog nagradnog fonda.

5) Organizator će nagradnu igru provesti pod uslovima, koji su u skladu i sa drugim zakonskim i podzakonskim propisima i opštim moralnim načelima.

6) Za vrijeme trajanja nagradne igre, pravila će biti dostupna i na web stranici Organizatora [www.asabanka.ba](http://www.asabanka.ba).

**4. USLOVI UČESTVOVANJA U NAGRADNOJ IGRI**

1) Pravo učešća u nagradnoj igri imaju punoljetna fizička lica, imaoci Mastercard ASA Banka kartica, koja u periodu od 08.06.2025. do 31.12.2025. godine, obave transakcije sa Mastercard ASA Banka karticama kod bilo kojeg trgovca u minimalnom iznosu od 50,00KM.

2) Svaki učesnik u nagradnoj igri može učestvovati neograničen broj puta, a dobitnici će se birati nasumičnim odabirom.

3) U nagradnoj igri ne mogu učestvovati uposlenici Organizatora, članovi njihove uže porodice, kao ni maloljetna lica.

4) Učestvovanjem u nagradnoj igri učesnici prihvataju ova Pravila nagradne igre.

5) Učesnik koji je jednom osvojio nagradu, nema mogućnost ponovnog učestvovanja.

Svakog mjeseca će se izvlačiti dobitnici za definisani period, ukupno 130 dobitnika, raspoređenih na sljedeći način:

* juni, juli i august po 15 dobitnika
* septembar, oktobar i novembar po 20 dobitnika
* decembar 25 dobitnika

**5. NAČIN IZVLAČENJA DOBITNIKA NAGRADA**

1) Izvlačenje dobitnika će biti na osnovu nasumičnog odabira i održat će se u prostorijama Organizatora na adresi Trg međunarodnog prijateljstva 25, Sarajevo, u prisustvu tročlane komisije dana. Svakog mjeseca, odnosno do 05. u narednom mjesecu vršiti će se nasumični odabir dobitnika iz prethodnog mjeseca. Imena i prezimena dobitnika će biti javno objavljena na društvenim mrežama i web stranici Organizatora do 10. u mjesecu, a organizator će dodatno kontaktirati dobitnike nagradne igre.

2) Dobitnici će se birati nasumičnim odabirom, povlačenjem svih transakcija u minimalnom iznosu od 50,00KM iz sistema Organizatora. Baza za proglašenje dobitnika će biti transakcije obavljene u slijedećim periodima:

* 08.06.2025. godine do 30.06.2025. godine – 15 učesnika, izvlačenje dobitnika 04.07.2025. godine, objava na društvenim mrežama do 08.07.2025. godine i informisanje dobitnika, u 14h.
* 01.07.2025. godine do 31.07.2025. godine – 15 učesnika, izvlačenje dobitnika 05.08.2025. godine, objava na društvenim mrežama do 08.08.2025. godine i informisanje dobitnika u 14h.
* 01.08.2025. godine do 31.08.2025. godine - 15 učesnika, izvlačenje dobitnika 05.09.2025. godine, objava na društvenim mrežama do 08.09.2025. godine i informisanje dobitnika u 14h.
* 01.09.2025. godine do 30.09.2025. godine – 20 učesnika, izvlačenje dobitnika 03.10.2025. godine, objava na društvenim mrežama do 08.10.2025. godine i informisanje dobitnika u 14h.
* 01.10.2025. godine do 31.10.2025. godine – 20 učesnika, izvlačenje dobitnika 05.11.2025. godine, objava na društvenim mrežama do 10.11.2025. godine i informisanje dobitnika u 14h.
* 01.11.2025. godine do 30.11.2025. godine - 20 učesnika, izvlačenje dobitnika 05.12.2025. godine, objava na društvenim mrežama do 08.12.2025. godine i informisanje dobitnika u 14h.
* 01.12.2025. godine do 31.12.2025. godine - 25 učesnika, izvlačenje dobitnika 05.01.2026. godine, objava na društvenim mrežama do 08.1.2026. godine i informisanje dobitnika u 14h.

3) Za svaku nagradu izvlači se i po jedan alternativni dobitnik, koji se smatra dobitnikom u slučaju da prvobitnog dobitnika nije moguće obavijestiti o osvajanju nagrade u roku od 8 dana, jer je prilikom registracije naveo nepostojeći ili pogrešan kontakt telefon ili podatke u bazi podataka ili nije ažurirao iste.

**6. FOND NAGRADA**

1) Nagradni fond se odnosi na vikend za dvoje u Etno selu Čardaci i isti se sastoji od 130 nagrada, kako slijedi:



2) Nagradni fond se ne može zamijeniti za novac. Dobitnik nema pravo zahtijevati drugačiju nagradu ili nagradu čija vrijednost prelazi iznos naveden u ovom članu Pravila.

**7. SASTAV KOMISIJE ZA IZVLAČENJA NAGRADA**

(1) Organizator će imenovati Komisiju (najmanje tri člana), koja će nadgledati regularnost javnog izvlačenja dobitnika.

(2) U toku izvlačenja Komisija će voditi zapisnik koji će minimalno sadržavati:

1. mjesto, vrijeme i način izvlačenja dobitnika
2. broj i datum Rješenja Federalnog ministarstva finansija
3. datum i naziv medija u kojem su pravila nagradne igre objavljena
4. imena i prezimena članova komisije
5. imena, prezimena i adrese dobitnika
6. naziv i vrijednost nagrade pojedinog dobitnika

**8. NAČIN OBAVJEŠTENJA I OBJAVLJIVANJA DOBITNIKA NAGRADA**

1) Organizator je dužan najkasnije u roku od 8 dana od dana izvlačenja, obavijestiti dobitnike o osvojenim nagradama.

2) Rezultati nagradne igre i imena dobitnika nagrada biće objavljeni na društvenim mrežama (FB i IG) i web stranici Organizatora [www.asabanka.ba](http://www.asabanka.ba).

3) Ukoliko zbog okolnosti za koje nije kriv Organizator ( učesnik se ne nalazi na navedenoj adresi, vanredne okolnosti i sl.), nije moguće obavijestiti dobitnike nagrada, Organizator će postupiti u skladu sa članom 11. Pravilnika o sadržaju pravila, uslovima i načinu priređivanja nagradnih igara.

**9. MJESTO I ROK ZA PODIZANJE NAGRADA**

1) Dobitnici će preuzeti osvojene nagrade u dogovoru sa Organizatorom, a najkasnije 30 dana od dana prijema obavijesti o osvojenoj nagradi. Ukoliko dobitnik živi izvan Kantona Sarajevo, osvojenu nagradu će moći preuzeti u podružnici Organizatora najbližoj mjestu prebivališta/boravišta.

2) Ukoliko je dobitnik osoba sa posebnim potrebama, nagrada će biti uručena staratelju s kojim ta osoba živi, pri čemu je staratelj dužan priložiti validnu dokumentaciju, odnosno dokument kojim dokazuje status staratelja.

3) Ako dobitnik u roku od 30 dana od dana prijema obavijesti o osvojenoj nagradi, ne preuzme osvojenu nagradu, gubi pravo na nagradu, a Organizator će postupiti u skladu sa članom 11. Pravilnika o sadržaju pravila, uslovima i načinu priređivanja nagradnih igara.

4) Prilikom preuzimanja nagrade dobitnik potpisuje Izjavu o preuzimanju nagrade.

5) Organizator je odgovoran za pravovremeno i tačno informisanje učesnika u nagradnoj igri o njegovim pravima i obavezama kod preuzimanja nagrada. Odgovornost organizatora nagradne igre, ne prestaje u slučaju kada je dobitniku uručena nagrada koja predstavlja uslugu, a realizaciju iste vrši drugo lice.

6) Organizator ne preuzima nikakvu odgovornosti za bilo kakvu štetu koja bi eventualno nastala kao posljedica nakon preuzimanja ili korištenjem proizvoda iz nagradnog fonda.

7) Porez na dohodak na nagradu ostvarenu učešćem u nagradnoj igri, obračunat će se u skladu sa propisima o porezu na dohodak. Prilikom preuzimanja nagrada, u slučaju da vrijednost nagrade podliježe obavezi plaćanja poreza, Organizator će na sebe da preuzme obavezu plaćanja poreza na dohodak.

**10. USLOVI POD KOJIM SE NAGRADNA IGRA MOŽE IZMJENITI, PREKINUTI ILI OTKAZATI**

1) Pravila nagradne igre ne mogu se mijenjati nakon što je nagradna igra počela, osim ukoliko za to postoje opravdani razlozi ili zbog nastupanja okolnosti više sile.

2) U slučaju prekida ili otkazivanja nagradne igre usljed nastupanja vanrednih okolnosti, Organizator će o navedenom obavijestiti Federalno ministarstvo finansija.

3) Federalno ministarstvo finansija daje saglasnost na izmjenu pravila igre, prekid i otkazivanje nagradne igre, ukoliko su razlozi zbog kojih se traži dokazani od strane Organizatora ili opštepoznati, a Organizator će učesnike o navedenom obavijestiti na isti način na koji su objavljena ranije odobrena Pravila nagradne igre.

4) Ukoliko nagradni fond nakon završetka nagradne igre ne bude podijeljen učesnicima na način predviđen Pravilima ove nagradne igre (usljed isteka roka za podizanje nagrada, nepostojanje dovoljnog broja učesnika i sl.) ili zbog eventualnog prekida odnosno otkazivanja igre usljed dejstva okolnosti koje imaju karakter više sile, Organizator će nagradni fond prodati, a sredstva ostvarena prodajom uplatiti ravnomjerno na račune humanitarnih organizacija navedenih u članu 17. stav (1) Zakona o igrama na sreću.

**11. KORIŠTENJE LIČNIH PODATAKA**

1) Učešćem u nagradnoj igri, učesnici potvrđuju prihvaćanje ovih Pravila i daju saglasnost Organizatoru da prikuplja i obrađuje navedene lične podatke isključivo u svrhu provođenja ove nagradne igre i na način kako je to opisano u ovim Pravilima. Prikupljeni lični podaci koriste se za samo evidenciju Organizatora.

2) Organizator je odgovoran za obradu podataka u skladu sa propisima o zaštiti ličnih podataka, i poduzeti će sve potrebne mjere da bi se osiguralo sigurno korištenje i obrada ličnih podataka učesnika u nagradnoj igri i u skladu sa važećim propisima, a učesnici imaju pravo da budu informisani o činjenici da se podaci prikupljaju i da budu upoznati sa podacima.

3) Učesnik u nagradnoj igri je odgovoran za davanje tačnih podataka Organizatoru, u cilju provođenja ove nagradne igre.

4) Učesnici prihvaćanjem ovih Pravila daju svoju saglasnost da, ako postanu dobitnici nagrada, organizator može proslijediti njihove lične podatke trećim licima (odabranoj dostavnoj službi isključivo u svrhu dostave osvojene nagrade u nagradnoj igri, u računovodstvene svrhe radi eventualnog plaćanja poreza na dohodak), isključivo u svrhu provođenja ove nagradne igre.

5) Svojim učešćem u nagradnoj igri učesnici su saglasni da, ako postanu dobitnikom nagrade, njihove lične podatke (ime i prezime) Organizator može objaviti i iskoristiti bez naknade u štampanom, zvučnom i slikovnom obliku te videozapisu. Učesnici nagradne igre svojim učešćem pristaju na prikupljanje, upotrebu i objavu njihovih ličnih podataka navedenih u korisničkom profilu u promotivne svrhe povezane s nagradnom igrom i proizvodima koji su uključeni u nagradnu igru.

6) Organizator će lične podatke učesnika čuvati onoliko vremena koliko je to potrebno za potpunu realizaciju ove nagradne igre.

7) Učesnik može u bilo kojem trenutku povući svoju saglasnost za obradu ličnih podataka dopisom na adresu Organizatora, i prihvaća da takvo povlačenje saglasnosti uzrokuje nemogućnost daljnjeg učešća u nagradnoj igri.

**12. NADLEŽNOST SUDA**

1) Sve žalbe, prigovore i reklamacije rješava Organizator nagradne igre. U slučaju opravdanih pritužbi, Organizator se obavezuje da će ih otkloniti u najkraćem mogućem roku i obavijestiti učesnika.

2) Svi eventualni sporovi između Organizatora i učesnika odnosno dobitnika rješavaće se sporazumno.

3) U slučaju da spor nije moguće riješiti sporazumno, isti rješava materijalno nadležni sud.

Broj protokola: 01-4057-3.d/25

Sarajevo, 10.06.2025. godine

Rješenje Federalnog ministarstva finansija

Broj: UP-05-12-1-511-1/25 od 11.06.2025. godine